Diari Oficial de la Generalitat Valenciana


Sumari del DOGV 6319, del 27-07-2010 (2010/8145)

Bases per a la selecció d'un arquitecte superior (ZRA 3838) i un tècnic mitjà d'administració, especialitat juridicourbanística (RNV 2295).
-------------------------------------------------------------------------------------------------------------------------------------------

### Dades del document

Número de DOGV
:   6319

Data del DOGV
:   27-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8145


Data del document
:   15-07-2010

Organisme emissor
:   Ajuntament d'Albal

Tipus de document
:   Anunci

Descriptors 

:   * Albal
    * concurs administratiu

Bases per a la selecció d'un arquitecte superior (CUC 2312) i un tècnic mitjà d'administració, especialitat juridicourbanística (TSF 8757). [2010/8145]  
Per Resolució d'Alcaldia número 2010/1448, de data 14 de juliol del 2010, es van aprovar les bases i convocatòria que a continuació es reproduïxen:  
Bases per a la selecció d'un arquitecte superior (NEG 9135) i un tècnic mitjà d'administració, especialitat juridicourbanística (FXD 5051)  
Primera. Objecte de la convocatòria  
És objecte de la present convocatòria la selecció d'un arquitecte superior i un tècnic mitjà, especialitat juridicourbanística, pertanyents a l'escala d'administració especial, subescala: tècnica, grups a1 i A2, segons l'Estatut Bàsic de l'Empleat Públic, incloses en l'oferta d'ocupació pública d'este ajuntament corresponents als anys 2008 i 2010, respectivament.  
Segona. Normativa aplicable  
El procés selectiu s'ajustarà al que disposen les presents bases, en la Llei 7/2007, de 12 d'abril, de l'Estatut Bàsic de l'Empleat Públic, Llei 30/1984, de 2 d'agost, de mesures per a la reforma de la funció pública, i la resta de normativa vigent d'aplicació.  
Tercera. Dels requisits dels aspirants  
Per a prendre part en estes proves selectives serà necessari:  
1. Nacionalitat: tindre la nacionalitat espanyola o la d'un dels restants estats membres de la Unió Europea o d'aquells estats a què els siga aplicable la lliure circulació de treballadors, en els termes que preveu la llei estatal que regula esta matèria.  
2. Edat: tindre complits 16 anys i no excedir, si és el cas, de l'edat màxima de jubilació forçosa.  
3. Titulació:   
Lloc d'arquitecte superior = estar en possessió del títol d'arquitecte superior, o en condicions d'obtindre'l en la data en què acabe el termini de presentació d'instàncies. S'acreditarà per mitjà del títol expedit per l'autoritat acadèmica competent, qui certificarà a més, sobre les equivalències. En el cas de titulacions obtingudes en l'estranger s'haurà de posseir la credencial que acredite la seua homologació.  
Lloc de tècnic mitjà, especialitat jurídica = estar en possessió del títol de diplomat en dret, o en condicions d'obtindre'l en la data en què acabe el termini de presentació d'instàncies. S'acreditarà per mitjà del títol expedit per l'autoritat acadèmica competent, qui certificarà a més, sobre les equivalències. En el cas de titulacions obtingudes en l'estranger s'haurà de posseir de la credencial que acredite la seua homologació.  
4. Compatibilitat funcional: posseir la capacitat física i psíquica necessària per a l'exercici de les funcions del lloc de treball oferit.  
5. Habilitació: no haver sigut separat/da per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques  
Les condicions per a ser admesos a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
Quarta. Presentació d'instàncies  
Els qui desitgen participar en la present convocatòria hauran de sol·licitar-ho per mitjà d'instància que es dirigirà a la Presidència de la corporació i que es presentarà en el Registre General durant el termini de 20 dies naturals, comptats a partir del següent a la publicació de l'extracte de la present convocatòria en el Butlletí Oficial de l'Estat. Les bases es publicaran així mateix en el Diari Oficial de la Comunitat Valenciana i en extracte en el Butlletí Oficial de la Província de València.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat per l'Ajuntament (AMIC), o bé descarregat de la pàgina web municipal ().  
La instància haurà d'anar acompanyada del justificant d'haver ingressat els drets d'examen, havent d'adjuntar-se a la instància resguard acreditatiu del seu ingrés directe o per transferència en el compte 0030/3104/44/9351435251 obert a nom de l'Ajuntament d'Albal en el Banco Español de Credito, fent constar en la transferència concepte i nom de l'aspirant. Si el pagament es va efectuar per mitjà de gir postal o telegràfic es consignarà en la instància número de gir i s'adjuntarà justificant d'aquest.  
Grup Drets d'examen  
A1 96,16 €  
A2 72,12 €  
De conformitat amb el que preveu l'article sis de l'ordenança reguladora de la taxa per la prestació de servicis administratius en processos de selecció de personal de l'Ajuntament d'Albal gaudiran d'exempció aquells subjectes passius que en el moment de presentar la sol·licitud es troben en situació de desocupació, havent de presentar, a fi d'acreditar fefaentment esta circumstància, certificat d'INEM en el qual haurà de constar la situació de desocupat i no ser receptor de cap tipus de subsidi. Este certificat s'haurà d'haver expedit com a màxim un mes abans a la data de presentació de la instància per a concórrer a la convocatòria corresponent.  
Per a ser admesos i prendre part en les proves selectives a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Segons l'article 26.3 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, procedirà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no procedirà la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació en termini de les instàncies i els documents. En cas de desistir de participar en el procediment de selecció, procedirà sempre que es comunique dins del període que es concedisca per a presentar reclamacions, després de la publicació de la llista provisional d'admesos i exclosos.   
Quinta. De l'admissió dels aspirants  
Finalitzat el termini d'admissió d'instàncies, per Resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València, tauler d'edictes i pàgina web de l'Ajuntament, i es concedirà un termini de 10 dies hàbils per a reclamacions. Estes reclamacions, si hi hagueren, seran acceptades o rebutjades en la Resolució per la qual s'aproven les llistes definitives, dictada així mateix per l'Alcaldia Presidència i que es faran públiques així mateix en la forma indicada. La publicació d'esta resolució serà determinant dels terminis a l'efecte de possibles impugnacions o recursos.   
En el supòsit de no presentar-se cap reclamació, les llistes provisionals esdevindran automàticament en definitives, fent-se constar en la Resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, i s'hi indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sexta. Dels altres tràmits previs a la realització de les proves i del tribunal qualificador  
La composició de tribunal qualificador en cada un dels llocs serà la següent:  
President: el secretari general de la corporació o funcionari amb habilitació de caràcter estatal que li substituïsca.  
Secretari : l'oficial major de la corporació o funcionari al servici d'esta en qui delegue, amb veu i vot.  
Vocals: un representant de la Generalitat Valenciana, designat per l'òrgan competent de la corresponent Conselleria.  
Dos funcionaris de carrera d'esta o una altra corporació designats per l'Alcaldia.  
Dos membres en representació dels funcionaris designats per la Junta de Personal.  
La designació dels membres del tribunal inclourà la dels respectius suplents, i es farà pública junt amb la llista provisional d'admesos i exclosos, en el Butlletí Oficial de la Província de València, en el tauler d'edictes i pàgina web de l'Ajuntament. Els integrants del tribunal actuaran en la seua condició de funcionaris de carrera a títol individual, en cap cas actuaran en representació d'altres persones, entitats, organismes o administracions.  
El tribunal podrà demanar els servicis dels assessors tècnics que considere oportuns per a analitzar qüestions concretes del procés selectiu. El tribunal podrà així mateix, i en qualsevol moment, requerir als aspirants que acrediten la seua personalitat, i per la qual cosa hauran d'anar proveïts del document nacional d'identitat o un altre document acreditatiu.  
L'Ajuntament sol·licitarà dels òrgans corresponents la designació dels respectius representants, que hauran d'efectuar-se en el termini dels 20 dies següents a la recepció de la sol·licitud.  
La composició del tribunal serà predominantment tècnica i els vocals hauran de posseir un nivell de titulació o especialització iguals o superiors als exigits per a l'accés a les places convocades. Esta exigència de professionalització dels membres dels òrgans de selecció es configura com un mandat bàsic en la normativa vigent, per tant si dins de l'esfera de l'administració pública convocant no es disposa de personal suficient que reunisca este perfil, resultarà necessari acudir a la col·laboració o cooperació interadministrativa.  
Quan concórrega en els membres del tribunal alguna de les circumstàncies previstes en l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada Llei.  
El tribunal no podrà constituir-se ni actuar sense l'assistència de més de la mitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que en garantisquen el seu ordre en tot allò no previst en estes bases, i per a l'adequada interpretació d'estes.  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre si en la mateixa sessió.  
Si constituït el tribunal i iniciada la sessió s'absenta el president, este designarà, d'entre els vocals concurrents, el que li substituirà durant la seua absència.  
A l'efecte del que disposa l'annex IV del Reial Decret 462/2002, de 24 de maig, el tribunal qualificador tindrà la categoria primera de les recollides en aquell respecte de les assistències dels seus membres.  
Al tribunal li correspon el desenrotllament i qualificació de les proves selectives, estar vinculat a l'actuació a les presents bases i no podrà aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria dels vots.   
Sèptima. Del calendari de les proves i de l'ordre d'actuació  
La data, hora i lloc del començament de les proves selectives s'anunciarà en el Butlletí Oficial de la Província de València, conjuntament amb la relació definitiva d'admesos i exclosos.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Estos anuncis els farà públics el tribunal en el local on s'hagen realitzat les actuacions, en el tauler d'edictes i pàgina web de l'Ajuntament.  
L'ordre d'actuació dels aspirants s'iniciarà alfabèticament pel primer d'aquells el primer cognom del qual comence per la lletra que dispose la resolució de la Conselleria de Justícia i Administracions Públiques, que determinarà la lletra per a fixar l'ordre d'actuació dels aspirants a totes les proves selectives que se celebren durant l'any 2010. En el cas que arribat l'inici de la prova no s'haguera publicat esta resolució, serà aplicable l'establida per a l'any 2009 (lletra «O»).  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Octava. Desenrotllament del procés selectiu  
A) Fase d'oposició. (màx. 32 punts)  
Primer exercici: obligatori i eliminatori.  
Consistirà a desenrotllar per escrit un qüestionari de preguntes tipus test, amb quatre respostes alternatives, de les quals només una serà la correcta, sobre el bloc general del programa annex a cada convocatòria.  
Grup Nombre de preguntes Duració màxima  
A1 100 120 minuts  
A2 80 90 minuts  
La fórmula de correcció serà:  
Respostes correctes netes = nombre d'encerts - (nombre d'errors/3)  
La puntuació d'este exercici serà de 0 a 10 punts, i es necessitarà un mínim de cinc punts per a superar-lo.  
Segon exercici: obligatori i no eliminatori.  
Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La duració d'este exercici serà de 30 minuts.  
La puntuació d'este exercici serà de 0 a 2 punts, segons el desglossament següent:   
Traducció castellà a valencià = 1,25  
Traducció valencià a castellà = 0,75  
Tercer exercici: obligatori i eliminatori.  
Consistirà a desenrotllar per escrit un supòsit pràctic a triar d'entre els dos que proposarà el tribunal, relacionats amb els temes del bloc específic i amb les tasques del lloc de treball a cobrir.  
La duració efectiva de l'exercici serà determinada el tribunal dins dels límits de mínim dos hores i màxim de quatre.  
La puntuació d'este exercici serà de 0 a 10 punts, i es necessitarà un mínim de cinc punts per a superar-lo.  
Quart: obligatori i eliminatori.  
Consistirà a desenrotllar per escrit dos temes a triar entre tres temes extrets a l'atzar pel tribunal entre els compresos en el bloc específic de l'annex de cada convocatòria. La duració efectiva de l'exercici serà determinada pel tribunal dins d'un màxim de tres hores.  
Posteriorment l'exercici serà defés en pública lectura davant del tribunal qui podrà sol·licitar els aclariments que crega oportunes.  
La puntuació d'este exercici serà de 0 a 10 punts, i es necessitarà un mínim de cinc punts per a superar-lo.  
Una vegada finalitzada la fase d'oposició, el tribunal, per mitjà d'un anunci, publicarà en el lloc d'examen, tauler d'edictes i pàgina web municipal, les llistes amb la qualificació final de la fase d'oposició que constituirà la llista dels aspirants que han superat la fase d'oposició i que han de passar a la fase de concurs.  
Als aspirants inclosos en esta llista se'ls concedirà un termini de 15 dies hàbils perquè presenten tots aquells documents acreditatius dels mèrits que s'al·leguen.  
Una vegada baremats els mèrits, el tribunal exposarà en el tauler d'edictes i pàgina web municipal la llista provisional dels aspirants amb la puntuació obtinguda en la fase de concurs, i se'ls concedirà un termini de 15 dies hàbils perquè formulen les reclamacions que estimen pertinents.  
B) Fase de concurs (màx. 10 punts)  
Consistirà en la valoració dels mèrits dels aspirants que hagen superat la fase d'oposició (es presentaran una vegada finalitzada la fase d'oposició i hauran d'haver sigut obtinguts amb anterioritat a la data de publicació de la convocatòria d'este procés selectiu), fins a un màxim de 10 punts, de conformitat amb els criteris següents:  
1. Experiència professional, fins a un màxim de 5 punts.  
· Servicis prestats en qualsevol administració local en llocs del mateix grup i naturalesa que els oferits, sota les modalitats de funcionari interí o de carrera, per mes complet 0.30 punts (acreditació per mitjà de certificat de servicis prestats, grup idèntic).  
· Servicis prestats en altres administracions públiques en llocs del mateix grup i naturalesa que els oferits, davall les modalitats de funcionari interí o de carrera, per mes complet 0.15 punts (acreditació per mitjà de certificat de servicis prestats, grup idèntic).  
· Servicis prestats per compte d'altri en el sector privat amb funcions semblants als de les places convocades, per mes complet 0.10 punts (acreditació contracte de treball i certificat de vida laboral, grup de cotització corresponent).  
· Exercici professional per compte propi, amb funcions semblants a les del lloc a exercir, com a col·legiat exercent per mes complet 0.20 punts (acreditació per mitjà de certificat del col·legi corresponent).  
   
2. Coneixements de valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0.25); elemental (0.50); mitjà (0.75); superior (1).  
3. Formació personal (màxim total obtenible 4 punts.)  
Titulació i diplomes  
Es valoraran sempre que no constituïsquen requisits per a l'accés a la plaça. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit (màxim parcial 2 punts).  
Doctorat o màster oficial expedit per centre de caràcter universitari: 2 punts  
Llicenciatura: 1.5 punts  
Cursos de formació i perfeccionament.  
Es tindran en compte exclusivament aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l' Institut Valencià d'Administració Pública, així com cursos impartits per la Generalitat Valenciana, organismes oficials, organitzacions sindicals dins dels plans de formació contínua o cursos homologats per l'Ajuntament (màxim parcial 2 punts).  
La valoració s'efectuarà, segons la duració, d'acord amb l'escala següent:  
De 100 o més hores: 0.75 punts.  
De 75 o més hores: 0.50 punts.  
De 50 o més hores: 0.40 punts.  
De 25 a més hores: 0.20 punts.  
De 15 o més hores: 0.10 punts.  
Determinada la puntuació obtinguda per cada aspirant en la fase d'oposició, se sumarà l'obtinguda en la fase de concurs, a l'efecte de determinar la puntuació definitiva.  
Novena. De la relació d'aprovats i del nomenament  
La relació d'aspirants que ha superat les proves es formarà amb els que, havent realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis i afegint a esta puntuació el total de punts obtinguts en la fase de concurs. La dita relació donarà començament amb l'aspirant que haja obtingut d'esta manera la puntuació més alta i finalitzarà quan el número d'inclosos en la mateixa coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats a més aspirants que el total de places a cobrir en la convocatòria.  
El tribunal elevarà a l'Alcaldia proposada de nomenament com a funcionaris de carrera a favor dels aspirants aprovats.  
Es constituirà borsa de treball derivada del procés selectiu amb aquells aspirants que hagen aprovat algun exercici de la fase d'oposició, en orde de prelació que els corresponga d'acord amb les puntuacions obtingudes i nombre més gran d'exercicis superats. Quan procedisca cobrir amb caràcter temporal un lloc de treball per personal pertanyent a la borsa de treball, se citarà a qui corresponga per torn per a acreditar la documentació requerida en el procés. Qui renuncie al lloc oferit serà exclòs de la borsa, excepte causa justificada. Es consideren causes justificades aquelles especificades en l'article 14 de l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de bosses d'ocupació temporal.  
Deu. De la presentació de documents  
Els aspirants proposats presentaran en el Departament de Personal dins del termini de 20 dies naturals comptats a partir de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents expressats podrà acreditar-se que es reunixen les condicions i requisits ja demostrats per a obtindre el seu anterior nomenament.  
Els qui tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament.  
Els qui dins del termini indicat, i excepte casos de força major degudament acreditats, no presentaren la seua documentació o no reuniren els requisits exigits no podran ser anomenats i quedaran anul·lades totes les seues actuacions. En este cas, la Presidència de la corporació formularà proposta a favor de l'opositor que haguera aprovat els exercicis de l'oposició i seguisca en l'orde de millor puntuació.  
Onze. Del període de pràctica  
Presentada per l'aspirant la documentació assenyalada en la base anterior, l'Alcaldia anomenarà funcionari en pràctiques als aspirants proposats, en el termini de trenta dies naturals a comptar del següent al de la presentació de la documentació referida.  
El funcionari anomenat en pràctiques queda obligat a realitzar tres mesos de pràctiques durant els quals se li avaluarà en relació amb el treball desenrotllat en el lloc, havent de superar el mateix per a ser anomenat funcionari de carrera.  
Superat el període de pràctiques, els aspirants proposats, prèvia formulació de jurament o promesa a què es referix l'article 32.c de Text Refós de la Llei de Funció pública Valenciana, serà anomenat funcionari de carrera i prendrà possessió del seu càrrec.  
Els aspirants que no superen el curs de formació perdran tots els drets al seu nomenament com a funcionaris de carrera.  
Dotze. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en estes bases.  
Tretze. Dels recursos  
Contra les presents bases i la corresponent convocatòria, actes que esgoten la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que ho va dictar, i això en el termini d'un mes a comptar de l'endemà de la publicació en el Butlletí Oficial de l'Estat de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este s'haja resolt, podrà entendre's desestimat a fi de poder interposar el recurs contenciosoadministratiu, a elecció, davant dels jutjats del mateix ordre de València, o davant del jutjat del contenciós administratiu del seu domicili, en el termini de sis mesos des d'esta desestimació.  
b) Recurs contenciós administratiu, a elecció, davant dels jutjats del mateix ordre de València, o davant del jutjat contenciós administratiu del domicili del recurrent, dins del termini de dos mesos comptats des de l'endemà de la publicació en el diari de major difusió de l'anunci de l'extracte de les presents bases.  
Tot això sense perjuí que es puga exercitar qualsevol altre recurs o acció que es tinga per convenient en defensa dels respectius interessos.  
Annex I  
Temari arquitecte superior  
Bloc general  
Tema 1. La Constitució espanyola de 1978. Característiques, estructura i reforma. Els principis constitucionals, els drets fonamentals i les llibertats públiques: regulació, protecció i restriccions.   
Tema 2. La Corona. La seua regulació en la Constitució espanyola. Les Corts Generals: regulació constitucional.   
Tema 3. El Govern. El president del govern. El Consell de ministres. Relacions entre el Govern i les Corts Generals.   
Tema 4. Fonts del dret administratiu. La llei: les seues classes. El reglament: les seues classes. Altres fonts del dret administratiu.   
Tema 5. El Poder Judicial. La regulació constitucional de la justícia. El Consell General del Poder Judicial. Composició i funcions. El Tribunal Constitucional. Naturalesa, composició i competències. Procediments.  
Tema 6. L'organització territorial de l'Estat. Les comunitats autònomes. Organització política i administrativa. El sistema de distribució de competències en la Constitució. La legislació bàsica de l'Estat. Lleis marc, lleis de transferència i d'harmonització.   
Tema 7. Principis generals del procediment administratiu. Normes reguladores. Estructura del procediment administratiu. Còmput de terminis. Recepció i registre de documents: els registres administratius.   
Tema 8. Els recursos administratius. Classes: recurs d'alçada, recurs de reposició, i recurs extraordinari de revisió. El recurs contenciós administratiu.   
Tema 9. Les fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.   
Tema 10. L'Estatut d'Autonomia de la Comunitat Valenciana. Organització jurídic administrativa de la Generalitat Valenciana.   
Tema 11. Règim local espanyol. Principis constitucionals  
Tema 12. La província en el règim local. Organització provincial. Competències.  
Tema 13. El municipi. El terme municipal. La població. L'empadronament. Estatut del veí. Informació i participació ciutadana.  
Tema 14. L'organització municipal. Els òrgans bàsics: Alcalde, Tinent d'Alcalde, Ple i Junta de Govern Local. Els òrgans complementaris. Competències de les entitats locals. Servicis mínims obligatoris.  
Tema 15. Les formes d'activitat de les entitats locals. La intervenció administrativa en l'activitat privada.  
Tema 16. Els béns de les entitats locals. Els béns de domini públic. Els béns patrimonials. Adquisició i alienació. Ús i aprofitament. Els béns comunals.  
Tema 17. Els pressupostos de les entitats locals. Estructura i procediment d'aprovació. Les modificacions pressupostàries.  
Tema 18. La Llei de Règim Jurídic de les Administracions Públiques i del Procediments Administratiu Comú. Objecte i àmbit d'aplicació. Principis generals.  
Tema 19. Els interessats. Concepte. Capacitat d'obrar. Representació. Identificació. Pluralitat d'interessats. Drets dels ciutadans. Llengua dels procediments. Dret d'accés a arxius i registres. Els registres. Col·laboració i compareixença dels ciutadans.  
Tema 20. La responsabilitat en la tramitació del procediment administratiu. Obligació de resoldre. Silenci administratiu. Incorporació de mitjans tècnics. Validesa i eficàcia de documents i còpies. Termes i terminis. Còmput. Ampliació. Tramitació d'urgència.  
Tema 21. Les disposicions administratives. Jerarquia i competència. Publicitat i inderogabilitat singular. Els actes administratius. Producció i contingut. Motivació. Forma. Eficàcia: executivitat. Efectes. Notificació. Publicació. Nul·litat i anul·labilitat. Transmissibilitat. Conservació. Convalidació.  
Tema 22. La revisió d'ofici. Recursos administratius. Les reclamacions prèvies a l'exercici d'accions civils i laborals.  
Tema 23. La potestat sancionadora. Principis. Principis del procediment sancionador.  
Tema 24. La responsabilitat patrimonial de l'administració. Responsabilitat de les autoritats i personal al seu servici.  
Tema 25. Disposicions generals sobre els procediments administratius. Iniciació, ordenació, instrucció, execució i finalització del procediment  
Tema 26. Funcionament dels òrgans col·legiats locals: règim de sessions i acords. Actes i certificats d'acords. Les resolucions del president de la corporació.  
Tema 27. Les hisendes locals. Classificació dels ingressos. Les ordenances fiscals.  
Tema 28. Governabilitat local i participació ciutadana.  
Tema 29. L'Estatut dels membres electius de les corporacions locals: adquisició i pèrdua de la condició de membres de la corporació.  
Tema 30. Personal al servici de l'administració local: funcionaris, personal laboral, personal eventual i personal directiu professional.  
Tema 31. Règim jurídic del personal de les entitats locals: drets i deures. Règim disciplinari.   
Tema 32. Situacions administratives. Incompatibilitats.  
Bloc específic   
Tema 1. La legislació urbanística en l'Estat espanyol. Evolució històrica. La legislació urbanística aplicable a la Comunitat Valenciana. Textos legals que la integren. Principis informadors i finalitats.   
Tema 2. Règim urbanístic de la propietat del sòl: classificació del sòl. Drets i deures dels propietaris. Aprofitament objectiu. Aprofitament subjectiu. Aprofitament tipus. Excedents d'aprofitament. Especial tractament de les àrees semiconsolidades.  
Tema 3. Intervenció en l'edificació i ús del sòl. Llicències i autoritzacions: concepte, objecte i particularitats. Procediments per a l'atorgament de llicències. Causes de denegació de llicència.   
Tema 4. Valoració del sòl i de les construccions. Classificació, desenrotllament i particularitats dels diversos mètodes de valoració segons text refós de la llei del sòl. Moment a què han de referir-se les valoracions.  
Tema 5. L'avaluació de l'impacte de plans i programes en el medi ambient. Antecedents i directives comunitàries. Integració amb la tramitació del planejament urbanístic.   
Tema 6. Expropiació forçosa. Elements que intervenen i procediment. Consideració del preu just. Criteris de valoració de béns expropiables. L'afecció del bé a expropiar. El pagament del preu just. La retaxació del bé expropiat. La possessió del bé expropiat. Supòsits de reversió i retaxació.   
Tema 7. Funció social de la propietat i gestió del sòl. Edificació i rehabilitació forçoses. Registre municipal de solars i edificis a rehabilitar. Patrimonis públics de sòl. Relació amb les àrees residencials prioritàries. Registre Autonòmic de Patrimonis Públics Municipals de Sòl. Alienació dels béns dels patrimonis públics de sòl. Plans municipals de vivenda. El pla municipal de vivenda d'Albal. Dret de superfície.  
Tema 8. Llei 16/2005, Urbanística Valenciana. Disposicions generals. Novetats en el tractament de les àrees semiconsolidades i en la gestió dels programes per al desenrotllament d'actuacions integrades. Garanties dels propietaris enfront de la legislació anterior.  
Tema 9. Els estàndards urbanístics. Principi general de la regulació dels estàndards. Estàndards d'edificabilitat: paràmetres d'edificabilitat bruta i neta. Còmputs. Limitacions d'edificabilitat. Estàndards dotacionals. Limitacions. Cas de les modificacions de planejament.   
Tema 10. L'ordenació urbanística en la legislació urbanística valenciana. Determinacions d'ordenació estructural: directrius definitòries de l'estratègia d'evolució orgànica i d'ocupació del territori. Determinacions substantives de l'ordenació estructural en relació amb la funció a exercir a Pla General.   
Tema 11. L'ordenació urbanística en la legislació urbanística valenciana: determinacions d'ordenació detallada. Unitats d'Execució discontínues: incidència en el càlcul de l'aprofitament tipus de l'àrea de repartiment.   
Tema 12. Promoció, tramitació i aprovació dels plans urbanístics: la promoció dels plans. Integració amb el procediment d'avaluació ambiental estratègica: fases del mateix i documents que ho integren. Modificació introduïda pel Decret Llei 2/2010. Informació pública i participació institucional. Suspensió de llicències. Procediment d'urgència.  
Tema 13. Publicació, vigència i executivitat dels plans urbanístics: publicació dels plans. Publicitat dels plans. Efectes de l'aprovació dels plans. Declaració d'utilitat pública. Fora d'ordenació.  
Tema 14. El Pla General. Concepte, funcions i àmbit. Competència i promoció. Determinacions d'ordenació estructural. Classificació del sòl: sòl urbanitzable en relació amb densitat de vivendes i índex d'edificabilitat bruta. Determinacions d'ordenació detallada. Documentació. Estudis complementaris.  
Tema 15. El pla parcial de millora i pla parcial modificatiu. Concepte, funcions i àmbit. Determinacions. Documentació Cas dels plans modificatius de la classificació i qualificació del sòl. Particularitats i limitacions. Document de justificació de la integració territorial.   
Tema 16. Els plans especials. Objecte, tipus i documentació. Catàleg de béns i espais protegits: concepte, naturalesa i funcions. Contingut substantiu i documental. Documentació necessària de caràcter ambiental: contingut i tramitació.  
Tema 17. Els estudis de detall. Objecte i determinacions. Límits a la potestat de planejament. Promoció tramitació i aprovació. Documentació necessària de caràcter ambiental: contingut i tramitació.  
Tema 18. Els programes d'actuació aïllada. Concepte. Àmbit. Tramitació. Documentació. Criteris d'adjudicació. Garanties. Programes d'actuació aïllada que tinguen com a objecte l'edificació o rehabilitació forçosa d'immobles.  
Tema 19. Els programes d'actuació integrada. Definició. Objecte del programa. Documentació: l'alternativa tècnica i la proposició juridicoeconòmica.  
Tema 20. Instruments de planejament supramunicipal en la normativa valenciana. L'estratègia territorial de la Comunitat Valenciana. El Pla de Protecció de l'Horta de València. Incidència en el municipi d'Albal.   
Tema 21. La reparcel·lació en l'urbanisme valencià. Concepte, classes i fins. Principis reguladors. Actuacions preparatòries. Aprofitament i àrea reparcelable. Valoració del sòl d'origen. Indemnitzacions. Quotes d'urbanització i compte de liquidació.   
Tema 22. La reparcel·lació en l'urbanisme valencià. Contingut del projecte de reparcel·lació. Procediment d'aprovació: procediment ordinari a instància de l'urbanitzador, procediment ordinari d'ofici i procediment d'aprovació per acte presumpte. Efectes de l'aprovació.  
Tema 23. La protecció de la legalitat urbanística. Infraccions i sancions urbanístiques. Administració competent en matèria de disciplina urbanística i inspecció urbanística. Procediment sancionador.  
Tema 24. Llei 10/2004, de Sòl No Urbanitzable. Disposicions generals. Objecte. Categories. Règim de Propietat. Drets i Deures dels Propietaris.   
Tema 25. Ordenació del sòl no urbanitzable. Instruments d'ordenació: Contingut del planejament territorial i urbanístic sobre el sòl no urbanitzable. Determinacions en sòl no urbanitzable: normes d'aplicació directa i zonificació. Determinacions específiques en sòl no urbanitzable comú i protegit.   
Tema 26. Autoritzacions d'usos i aprofitaments en sòl no urbanitzable. Declaració d'interés comunitari. Novetats introduïdes pel Decret Llei 2/2010. Disposicions addicionals i transitòries.  
Tema 27. Llei 4/2004, d'Ordenació del Territori i Protecció del Paisatge. Disposicions generals. Criteris d'ordenació del territori. Sistemes d'informació territorial. Governança del territori. Desenrotllament sostenible.  
Tema 28. Llei 2/2006, de Prevenció de la Contaminació i de la Qualitat Ambiental. Règim general d'intervenció administrativa ambiental. Règim d'autorització ambiental integrada. Règim de llicència ambiental. Autorització d'inici d'activitat i llicència d'obertura. Règim sancionador.  
Tema 29. La declaració de ruïna. Classe de ruïna. Intervenció en edificis catalogats. Procediment per a la declaració de ruïna.   
Tema 30. L'urbanisme i el Codi Civil. Les servituds. Classes de servituds. Constitució de servituds. Modes d'adquirir les servituds. Drets i obligacions dels propietaris. Causes d'extinció de servituds. Servituds legals. Servituds de paret mitgera. Servituds de llums i vistes. Servituds voluntàries.  
Tema 31. La Llei 38/1999, de 5 de novembre, d'Ordenació de l'Edificació (LOE). Agents de l'edificació. Normativa d'aplicació. Aplicació en les administracions publiques. Requisits bàsics en l'edificació.  
Tema 32. La Llei 3/2004, de 30 de juny, de la Generalitat, d'Ordenació i Foment de la Qualitat de l'Edificació (LOFCE). Funcions de l'arquitecte tècnic. Competències professionals.  
Tema 33. Llei 30/2007, de Contractes del Sector Públic. Legislació vigent en matèria de contractes. Objecte i àmbit d'aplicació. Principis generals. Òrgans de contractació. Delimitació dels tipus contractuals.  
Tema 34. Les parts en els contractes del sector públic. L'òrgan de contractació. L'empresari: capacitat, prohibicions, solvència i classificació.  
Tema 35. El contracte d'obres. Preparació. Formes d'adjudicació. Formalització. Efectes. Resolució. Cessió del contracte i subcontracte d'obres. Execució d'obres per la pròpia administració.  
Tema 36. El contracte de concessió d'obra pública. Construcció d'obres objecte de concessió. Drets i obligacions del concessionari. Drets i prerrogatives de l'administració. Règim economicofinancer. Extinció.   
Tema 37. Normes de disseny i qualitat de vivendes en l'àmbit de la Comunitat Valenciana.  
Tema 38. Pla estatal de la vivenda i rehabilitació. Reial Decret 2066/2008, i normativa de desplegament. Condicions generals. Programes. Promoció de vivendes protegides. Ajudes a demandants de vivenda. Àrees de rehabilitació integral i renovació urbana.  
Tema 39. Pla autonòmic de la vivenda de la Comunitat Valenciana. Decret 66/2009 i normativa de desplegament. Condicions generals. Ajudes a la promoció, arrendament i adquisició de VPP. Foment de la qualitat i eficiència energètica de les vivendes. Perfil de qualitat. Àrees de rehabilitació i renovació.  
Tema 40. Espectacles públics. Espectacles públics, activitats recreatives i establiments públics: normativa vigent. Disposicions generals. Llicències d'activitat i funcionament. Activitats extraordinàries i singulars o excepcionals. Instal·lacions eventuals, portàtils o desmuntables.  
Tema 41. Locals destinats a espectacles públics, activitats recreatives i establiments públics. Condicions tècniques. Vigilància i inspecció. Mesures provisionals i mesures de policia.   
Tema 42. Codi Tècnic de l'Edificació (CTE). Reial Decret 314/2006, de 17 de març del Ministeri de Vivenda, disposicions generals, condicions tècniques i administratives, exigències bàsiques i annexos. Reial Decret 1371/2007, de 19 d'octubre, pel qual es modifica el Codi Tècnic de l'Edificació.  
Tema 43. Codi Tècnic de l'Edificació. Seguretat en cas d'incendi. Document bàsic SI.  
Tema 44. Codi Tècnic de l'Edificació. Seguretat d'utilització i accessibilitat. Document bàsic SUA.  
Tema 45. Codi Tècnic de l'Edificació. Salubritat. Document bàsic HS.  
Tema 46. Codi Tècnic de l'Edificació. Protecció enfront del soroll. Document bàsic SE-HR.  
Tema 47. Codi Tècnic de l'Edificació. Exigències bàsiques estalvi d'energia. Document bàsic HE  
Tema 48. Accessibilitat i supressió de barreres arquitectòniques, urbanístiques i d'edificació. Decrets de desenrotllament en matèria d'accessibilitat en l'edificació de pública concurrència i medi urbà. Normes per a l'accessibilitat i eliminació de barreres arquitectòniques.  
Tema 49. Afeccions que incidixen en la planificació territorial i urbanística: carreteres, ferrocarrils, costes, llits, espais naturals protegits, i instal·lacions elèctriques.  
Tema 50. Text Refós de la Llei de Sòl. Determinacions i objectius. Situacions legals de sòl i la seua incidència en valoracions. Criteris generals a l'efecte de valoracions.   
Tema 51. Normativa autonòmica sobre patrimoni històric. Classificació dels béns. Obligacions de les entitats locals. Participació dels particulars. Procediment per a la declaració d'un bé d'interés cultural. Classificació dels béns d'interés cultural.  
Tema 52. El Pla General d'Albal. Aprovació, publicació i entrada en vigor. Característiques fonamentals del territori. Disposicions de caràcter general. Règim urbanístic del sòl. Expectatives de creixement.  
Tema 53. El Pla General d'Albal. Normes específiques de sòl urbà. Divisió en zones d'ordenació urbanística. Sòls inclosos en àmbits de gestió urbanística: tramitació, grau de desenrotllament i consolidació.   
Tema 54. El Pla General d'Albal. Règim d'usos: determinacions bàsiques. Usos globals. Usos detallats. Usos provisionals. Usos fora d'ordenació. Usos permesos en edificis en situació de fora d'ordenació. Desenrotllament detallat dels usos en sòl urbà i sòl urbanitzable amb ordenació detallada.   
Tema 55. El Pla General d'Albal. Normes específiques de sòl urbanitzable. Sòl urbanitzable amb ordenació detallada i sòl urbanitzable sectoritzat. Característiques. Planejament de desenrotllament: normativa aprovada. Estat de la tramitació del sòl urbanitzable municipal. Grau de consolidació.  
Tema 56. El Pla General d'Albal. Modificacions des de la seua aprovació definitiva. Modificacions de Pla General amb incidència en sòl urbà. Modificacions de Pla General amb incidència en el règim d'usos.  
Tema 57. El Pla General d'Albal. Regulació del sòl no urbanitzable. Condicions per a l'establiment d'usos i activitats. Vies pecuàries. Classificació dels camins. Normes del Consell Agrari municipal. Document per a l'adaptació del Pla General municipal a les determinacions de la Llei 10/2004, del Sòl No Urbanitzable.  
Tema 58. Els plans especials d'infraestructures a nivell local. Plans especials del municipi d'Albal. Estructuració en fases. Àmbits afectats. Estat de tramitació d'expedients.   
Annex II  
Programa tècnic mitjà especialitat juridicourbanística  
Bloc general   
Tema 1. La Constitució espanyola de 1978. Antecedents. Característiques, estructura i contingut general. Procediments de reforma. Els principis constitucionals: l'estat social i democràtic de dret. Els valors superiors en la Constitució espanyola.  
Tema 2. Els drets i deures fonamentals. La suspensió dels drets fonamentals. Garantia i tutela d'estos. La protecció jurisdiccional dels drets fonamentals de la persona. El recurs d'empara.  
Tema 3. Formes d'estat i formes de govern. La Corona en el sistema constitucional espanyol. Funcions i atribucions. La institució de la ratificació. El règim de successió.   
Tema 4. Les Corts Generals. Elecció, composició i atribucions. Regulació i funcionament de les cambres: els reglaments parlamentaris. El procediment d'elaboració de les lleis. Classes de lleis. La funció financera de les Corts.  
Tema 5. La funció de control de les Corts. Els instruments de control parlamentari. La responsabilitat política de Govern. Moció de censura i qüestió de confiança. Òrgans de control dependents de les Corts Generals: El defensor del Poble i el Tribunal de Comptes.  
Tema 6. El Govern en el sistema constitucional espanyol. Integració i cessament. Funcions. L'estatut dels membres del govern. El president del Govern. La Llei del Govern. Govern i administració. El Consell d'Estat. Relacions entre el Govern i el Poder Legislatiu.  
Tema 7. La cultura administrativa. L'ètica pública. El Codi de Bon Govern dels membres del govern i alts càrrecs de l'administració de l'estat i la translació dels seus principis a altres administracions públiques.  
Tema 8. Les formes d'organització territorial de l'Estat. El cas espanyol; evolució i situació actual. Les comunitats autònomes, la seua organització política i administrativa. Estatuts d'autonomia: elaboració, significat, contingut i reforma. Sistema constitucional de distribució de competències entre l'Estat i les comunitats autònomes. Les relacions entre l'Estat i les comunitats autònomes. El finançament de les comunitats autònomes.   
Tema 9. L'Estatut d'Autonomia de la Comunitat Valenciana. Característiques, estructura i contingut general. La Generalitat i les restants institucions valencianes. Competències autonòmiques. L'administració local valenciana. La reforma de l'Estatut.   
Tema 10. Principis constitucionals de l'administració pública espanyola. La personalitat jurídica de l'administració. La regulació de l'administració en la Llei de Règim Jurídic de les Administracions Públiques i del Procediment Administratiu Comú. Les relacions interadministratives i els seus principis. El control de l'administració.   
Tema 11. Els empleats públics. Concepte i classes. La legislació bàsica en matèria de funció pública. Estructura de la funció pública espanyola. La relació funcionarial. Naixement i extinció. Contingut. Drets, deures i situacions administratives dels funcionaris públics. Sistemes de representació i participació en l'administració pública. Règim general disciplinari i d'incompatibilitats. La Llei de Funció Pública Valenciana.  
Tema 12. L'administrat: concepte i classes. La capacitat dels administrats i les seues causes modificatives. Les situacions jurídiques de l'administrat; drets subjectius i interessos legítims. Drets dels ciutadans davant de l'administració.   
Tema 13. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius: el principi d'autotutela declarativa. Condicions. La notificació: contingut, termini i pràctica. La notificació defectuosa. La publicació. L'aprovació per una altra administració. La demora i retroactivitat de l'eficàcia.  
Tema 14. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia administració: supòsits. L'acció de nul·litat, procediment, límits. La declaració de lesivitat. La revocació d'actes. La rectificació d'errors materials o de fet.   
Tema 15. Disposicions generals sobre els procediments administratius i normes reguladores dels distints procediments. Tramitació ordinària i tramitació d'urgència. Fases del procediment administratiu i intervenció dels administrats.  
Tema 16. La iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput i ampliació. L'acumulació i els seus supòsits.  
Tema 17. Terminació del procediment. L'obligació de resoldre. Contingut de la resolució expressa: principis de congruència i de no-agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.  
Tema 18. Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos.   
Tema 19. L'Administració electrònica. Protecció de dades de caràcter personal. Accés electrònic dels ciutadans als servicis públics. La gestió de qualitat dels servicis públics. Normativa de desplegament de la Llei 11/2007, d'accés electrònic dels Ciutadans als Servicis Públics.  
Tema 20. Règim jurídic dels contractes de les administracions públiques. Requisits dels contractes. L'administració contractant: Ens inclosos i exclosos de l'àmbit de la Llei de Contractes; l'òrgan de contractació. El contractista: capacitat, solvència, prohibicions, classificació. Junta Consultiva de Contractació Administrativa.  
Tema 21. Procediments, formes i criteris d'adjudicació. Garanties. Perfeccionament i formalització del contracte. Execució i modificació dels contractes. Prerrogatives de l'administració. La revisió de preus. Extinció del contracte.   
Tema 22. Activitat econòmica de l'administració local. Servicis públics reservats. Servicis locals mínims. Organització, modificació i supressió dels servicis públics locals.  
Tema 23. La Unió Europea: origen i evolució. Tractats originaris i modificatius. Principis i objectius. Les llibertats bàsiques. Institucions comunitàries, organització i competències.   
Tema 24. El Consell d'Europa: institucions i organització. El Congrés de Poders Locals i Regionals d'Europa. La cooperació i l'associacionisme internacional de les entitats locals. La Carta Europea de l'Autonomia Local. Contingut. Posició i significació en l'ordenament jurídic espanyol.  
Tema 25. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general.   
Bloc Específic  
Tema 26. l'administració i el dret. Sotmetiment de l'administració a la llei i al dret. El règim administratiu i el sistema espanyol. L'ordenament juridicoadministratiu: normes que l'integren. El reglament: concepte i classes. La potestat reglamentària. Procediment d'elaboració. Límits. El control de la potestat reglamentària.   
Tema 27. La personalitat jurídica de l'administració pública. Capacitat i classes de les persones juridicopúbliques. La posició jurídica de l'administració pública. Potestats administratives. Potestat discrecional i reglada. Els principis de l'organització administrativa: la competència i les seues tècniques de translació. La jerarquia, la coordinació i el control. El conflicte d'atribucions.  
Tema 28. La jurisdicció contenciosa administrativa. Naturalesa, extensió i límits. Òrgans de la jurisdicció i les seues competències. Les parts: legitimació. L'objecte del recurs contenciós administratiu.  
Tema 29. La potestat sancionadora de l'administració: concepte i significat. Principis de l'exercici de la potestat sancionadora. El procediment sancionador i les seues garanties. Iniciació, instrucció i resolució de l'expedient sancionador.  
Tema 30. El personal al servici de les entitats locals. Regulació jurídica. Classificació. Els funcionaris amb habilitació de caràcter nacional. Funcionaris propis de les corporacions locals. El personal laboral. El personal eventual. Sistemes de selecció del personal i provisió de llocs de treball. Instruments de planificació: plantilla orgànica, Relació de llocs de treball i registres de personal.   
Tema 31. Contractes del sector públic de l'administració local. El contracte d'obres. Actuacions administratives preparatòries. Criteris d'adjudicació. Formalització. Efectes. Extinció. Cessió i subcontractació.  
Tema 32. El contracte de concessió d'obra pública: principis, drets i obligacions de les parts. Prerrogatives i drets de l'administració. Règim economicofinancer. Extinció. Subcontractació.  
Tema 33. L'expropiació forçosa. Concepte i justificació. Objecte, subjectes i causa. El procediment general i el procediment d'urgència. Garanties jurisdiccionals. La reversió i la retaxació expropiatòries. Tramitació d'urgència. L'expropiació per raó de l'ordenació territorial i urbanística.  
Tema 34. La responsabilitat patrimonial de l'administració pública: caràcters. Els pressupostos de la responsabilitat. Danys indemnitzables. L'acció i el procediment administratiu en matèria de responsabilitat. La responsabilitat patrimonial de l'administració per l'exercici de potestats urbanístiques.  
Tema 35. Les propietats públiques: Concepte i tipologia. Regulació. La defensa del patrimoni. El domini públic, concepte, naturalesa i elements. Afectació i mutacions demanials. Règim jurídic del domini públic. Ús i utilització: reserva i concessió.  
Tema 36. El règim local: significat i evolució històrica. Situació actual. L'administració local en la Constitució. Entitats que la integren. El principi d'autonomia local: significat, contingut i límits. La Carta Europea de l'Autonomia Local. El marc competencial de les entitats locals. El finançament de les entitats locals.  
Tema 37. Les fonts del dret local. Regulació bàsica de l'Estat i normativa de les comunitats autònomes en matèria de règim local. La potestat reglamentària de les entitats locals: reglaments i ordenances. Procediment d'elaboració i aprovació. El reglament orgànic. Els bans.  
Tema 38. El sistema electoral local. Causes d'inelegibilitat i incompatibilitat. Elecció dels regidors i alcaldes. La moció de censura en l'àmbit local. El recurs contenciós electoral.   
Tema 39. L'Estatut dels membres electius de les corporacions locals: adquisició i pèrdua de la condició de membres de la corporació. Drets i deures. Pactes antitransfuguisme i recepció en la legislació electoral i de règim local. Els grups polítics.   
Tema 40. El municipi: concepte i elements. El terme municipal: el problema de la planta municipal. Alteracions de termes municipals. Legislació bàsica i legislació autonòmica. La població municipal. El padró d'habitants. Novetats introduïdes per la Llei de Règim Local de la Comunitat Valenciana.  
Tema 41. L'organització municipal. Òrgans necessaris: l'alcalde, tinents d'alcalde, el Ple, i la Junta de Govern Local. Òrgans complementaris: comissions informatives i altres òrgans. El consell obert.   
Tema 42. Règim de sessions i acords dels òrgans de govern local. Actes, certificacions, comunicacions, notificacions i publicació dels acords. El registre de documents. Singularitats del procediment administratiu en l'esfera local. Els recursos administratius i la revisió de les actes en via administrativa. Impugnació dels actes i acords locals i exercici d'accions.  
Tema 43. El concepte de governança. Enfocament europeu: la governança local democràtica. Claus i objectius de la governança local. Recomanacions del Comité de Ministres del Consell d'Europa i reforma de la Llei de Bases del Règim Local. Principals novetats introduïdes en el nostre ordenament. La consulta popular.  
Tema 44. Estatut dels veïns. Condició jurídica de veïns. Drets i deures dels veïns en les seues relacions amb les administracions locals. Dret d'informació i participació ciutadana.  
Tema 45. Els béns de les entitats locals. Regulació jurídica. Classes. Béns de domini públic. Béns patrimonials. Béns comunals. Protecció i defensa de béns locals. Prerrogatives de les entitats locals en relació amb els seus béns.  
Tema 46. Relacions interadministratives en matèria patrimonial. Cessió gratuïta de béns. Convenis entre administracions públiques. Alienació de béns. Pèrdua de béns locals per prescripció.  
Tema 47. Intervenció de l'administració local en les activitats. Autorització reglamentada. Ordenança municipal. Ban municipal. Ordre individual. Llicència.   
Tema 48. La iniciativa econòmica de les entitats locals i la reserva de servicis. El servici públic en les entitats locals. Les formes de gestió dels servicis públics locals.  
Tema 49. Evolució històrica del dret urbanístic a Espanya. La Llei del Sòl de 1956 i les seues reformes. El marc constitucional de l'urbanisme. La doctrina del Tribunal Constitucional. Competències de l'Estat, de les comunitats autònomes i de les entitats locals.   
Tema 50. Intervenció de les entitats locals en els camps d'ordenació territorial i urbanisme. Actuació en l'àmbit de la disciplina urbanística. Instruments d'intervenció en el mercat del sòl. Tècniques d'alteració de la competència: delegació intersubjectiva en l'àmbit local.  
Tema 51. Gestió urbanística: fases del procés urbanístic i actuacions de transformació urbanística. Equidistribució. Cessió del sòl i edificabilitat. Execució sistemàtica.   
Tema 52. La funció social de la propietat i l'estatut de la propietat del sòl: principis generals. Contingut del dret de propietat del sòl: facultats, deures i càrregues. Situacions bàsiques del sòl i el seu règim d'utilització. Les actuacions de transformació urbanística: concepte, classes i deures que impliquen.   
Tema 53. L'activitat de planejament i ordenació urbanística en la legislació valenciana. Instruments i determinacions d'ordenació estructural i detallada. Els plans urbanístics. Classes, funció i contingut dels distints plans.  
Tema 54. Elaboració i aprovació dels plans: competència i procediment. Efectes de l'aprovació. Iniciativa i col·laboració dels particulars. Publicitat, modificació i revisió de plans.  
Tema 55. Activitat urbanística en execució del planejament. Pressupostos de l'execució. La reparcel·lació en la legislació urbanística valenciana. El principi d'equidistribució i les seues tècniques. Les quotes d'urbanització. El projecte d'urbanització.   
Tema 56. Els convenis urbanístics: regulació, tipus, límits i requisits. Invalidesa i incompliment. Revisió i impugnació.  
Tema 57. Instruments d'intervenció en el mercat del sòl. Patrimonis públics de sòl. Dret de superfície. Drets d'adquisició preferent.  
Tema 58. Activitat administrativa de garantia de la legalitat urbanística. Llicències. Cèdula de garantia urbanística. Parcel·lacions. Deure d'edificar i rehabilitar. Deure de conservació d'immobles i ruïna. Règim d'edificació o rehabilitació forçosa.  
Tema 59. Protecció de la legalitat urbanística. Disposicions generals. Obres executades sense llicència o disconformes amb esta. Suspensió i revisió de llicències.  
Tema 60. Infraccions i sancions urbanístiques. Règim general de les infraccions i sancions urbanístiques. Administracions competents en matèria de disciplina urbanística. Inspecció urbanística.  
Albal, 15 de juliol de 2010.- L'alcalde president: Ramón Mari Vila.